Saue vald

Saue vald on kohaliku omavalitsuse üksus Eestis Harju maakonnas. Saue vald moodustati haldusreformi tulemusel 24. oktoobril 2017, kui ühinesid senine Saue vald, Kernu vald, Nissi vald ja Saue linn. Saue vallavanem on Andres Laisk ja volikogu esimees on Harry Pajundi. Mõlemad on olnud ametis alates valla moodustamisest 2017. aastal. Tegemist on rahvaarvult suurima Eesti mandriosa vallaga. Valla pindala on ligikaudu 630 ruutkilomeetrit. Saue valda iseloomustab mitmekesine asustusstruktuur: seal on linnalisi asumeid ja hajaasustust. Valda läbib mitu tähtsat teed: Tallinna–Pärnu ja Tallinna–Haapsalu maantee ning Tallinna–Turba ja Tallinna–Paldiski raudtee. 1. jaanuari 2023. aasta seisuga elab Saue vallas ligikaudu 26 000 inimest. Saue valla naabrid on Tallinna ja Keila linn ning Saku, Kohila, Märjamaa, Lääne-Nigula, Lääne-Harju ja Harku vald. Valla keskus asub Saue linnas (1. jaanuari 2023 seisuga 6017 elanikku). Rahvaarvult suurimad valla alevikud on Laagri (6014 elanikku), Turba (930 elanikku) ja Riisipere (864 elanikku). Elanikerohkemad külad 1. jaanuari 2023. aasta seisuga on Alliku (2739 elanikku), Vanamõisa (908), Ääsmäe (843), Kaasiku (559), Hüüru (536), Vatsla (423), Koidu (422), Laitse (404), Haiba (314), Jõgisoo (313) ja Maidla (313). Saue vallas on 50 küla, kolm alevikku ja üks linn. Aila küla Allika küla Alliku küla Aude küla Ellamaa küla Haiba küla Hingu küla Hüüru küla Jaanika küla Jõgisoo küla Kaasiku küla Kabila küla Kernu küla Kibuna küla Kiia küla Kirikla küla Kivitammi küla Kohatu küla Koidu küla Koppelmaa küla Kustja küla Laagri alevik Laitse küla Lehetu küla Lepaste küla Madila küla Maidla küla Metsanurga küla Munalaskme küla Mustu küla Muusika küla Mõnuste küla Nurme küla Odulemma küla Pohla küla Pällu küla Pärinurme küla Püha küla Riisipere alevik Ruila küla Saue linn Siimika küla Tabara küla Tagametsa küla Turba alevik Tuula küla Valingu küla Vanamõisa küla Vansi küla Vatsla küla Vilumäe küla Viruküla Ääsmäe küla Ürjaste küla Saue vallas on seitse üldhariduskooli: Saue Kool, Ääsmäe Põhikool, Turba Kool, Nissi Põhikool, Kernu Põhikool, Ruila Põhikool ja Laagri Kool. Peale nende koolide on Laagri alevikus ning Vatsla, Hüüru, Kiia, Püha, Alliku ja Koidu külas elavatele lastele määratud elukohajärgseks kooliks Tallinna Pääsküla Kool. Alates 2003. aastast tegutseb Salu Kool, kus saavad õppida raske ja sügava vaimupuudega lapsed. Kool tegutseb erakooliseaduse alusel ja on tasuline. Alates 1. septembrist 2022 tegutseb Laagris Saue Riigigümnaasium. Laagris tegutseb Laagri Huvialakool ja Sauel Saue Muusikakool. Vallas on ka 11 lasteaeda. Piirkondlikke ja vallaüleseid kultuuriüritusi korraldab ja huviharidust eri vanuserühmadele korraldab Saue Kultuuri- ja Huvikeskus, millel on kolm filiaali: Saue linnas Laagri alevikus: Laagri kultuurikeskus Riisiperes ja Haibas: Riisipere kultuurimaja, Haiba rahvamaja Saue vallas on kümme seltsimaja, mis asuvad Laitses, Hüürus, Maidlas, Turbas, Vanamõisas, Jõgisool, Ääsmäel, Ellamaal, Tuulas ja Lehetus: Ellamaa rahvamaja Hüüru mõis Jõgisoo seltsimaja Laitse seltsimaja Lehetu külakeskus Maidla seltsimaja Turba kultuurimaja Tuula seltsimaja Vanamõisa seltsimaja Ääsmäe külakeskus Valla raamatukogusid haldab Saue Raamatukogud, millel on seitse haruraamatukogu ja kaks teeninduspunkti: Laagri raamatukogu Saue linnaraamatukogu Ääsmäe raamatukogu Ruila raamatukogu Laitse raamatukogu Haiba raamatukogu Riisipere raamatukogu Turba raamatukogu Hüüru teeninduspunkt Veekogude loend pärineb Keskkonnaregistrist. Allikad Alliku allikas Esku allikas Jutapere allikad Järveotsa allikas Kedru allikas Kernu allikad Kibuna allikas Mõisapargi allikas Otsa allikas Pajusoo allikas Põlluserva allikas Ramla allikas Rehe allikas Selja allikas Sõeruallikas Tuharu allikas Tõmmapää allikas Jõed Jõgisoo kraav Jõetõusme jõgi Kloostri jõgi Vääna jõgi Pääsküla jõgi Jutapere jõgi Vasalemma jõgi Maidla jõgi Keila jõgi Kasari jõgi Ellamaa oja (Põldmäe jõgi) Turba peakraav (Palujõgi) Ojad Algemäe oja Aude oja Ellamaa oja (Põldmäe jõgi) Hingu oja Jutapere jõgi Jõetõusme jõgi Kanarbiku kraav (Kanarbikuoja) Kernu allikaoja Lehetu oja Munalaskme oja Ojari peakraav Pennu oja Pihuoja Proosoja Soosalu oja Vatsla oja Seljamäe oja Peakraavid Algemäe oja (Terjatu peakraav) Haiba oja (Haiba peakraav) Järve kraav (Järveraba peakraav) Metsapere peakraav Naistesoo peakraav (Kodasema peakraav) Ohtu peakraav Ojari peakraav Padula kraav (Jälgimäe peakraav) Pagula kraav (Kloostri peakraav) Palu peakraav (Riisipere peakraav) Pihuoja (Vanamõisa peakraav) Tabara kraav (Viruküla peakraav) Turba peakraav Tuula peakraav Valingu peakraav Vatsla oja (Vatsla peakraav) Looduslikud järved Järveotsa järv (Turvaste Järveotsa järv) Laanemaa järv Larvi järv Vaheru järv Ruila järv Valgejärv (Turvaste Valgejärv) Tehisjärved Lehetu järv Jaagu järv Paisjärved Kernu järv Maidla järv Töökmanni järv Riisipere järv Ruila paisjärv Maa-amet, vaadatud 4.02.2023. Statistikaameti statistika andmebaas, vaadatud 20.07.2024. Eesti haldus- ja asustusjaotuse klassifikaator, vaadatud 29.12.2020. Kernu valla, Nissi valla, Saue linna ja Saue valla haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine” muutmine, RT I, 23.07.2016, 1 Juhtimine. Saue valla veebisait. Üldinfo. Saue valla veebisait. Asulad. Saue valla veebisait. Koolid. Saue valla veebisait. Saue Kultuuri- ja Huvikeskus. Saue valla veebisait. Seltsimajad. Saue valla veebisait. Saue Raamatukogud põhimäärus. RT IV, 09.03.2022, 10. Saue valla raamatukogud. Saue Raamatukogude veebisait. Saue valla koduleht